Publication: Magyar Közlöny
Issue: MK-2004-65 (Year: 2004, Number: 65)
Era: 2004-2010
Section: * Az ingatlanra az 1993. évi II. törvény 12/C. § (1) bekezdése szerint jogosultsági határozat hozható, melynek értelmében a részarány-tulajdonosok
Paragraph Index: 925

* Az ingatlanra az 1993. évi II. törvény 12/C. § (1) bekezdése szerint jogosultsági határozat hozható, melynek értelmében a részarány-tulajdonosok a tulajdonjogot nem szerzik meg, csak a kártalanításra való jogosultságot. A sorsolás nyilvános, azon bárki jelen lehet. Több részarány-tulajdonos egyezségen alapuló írásbeli igényét — amely csak a tulajdonba adható földrészletekre vonatkozhat — valamint a kisorsolt földrészletekre vonatkozó cseremegállapodásokat az FM Hivatal figyelembe veszi. Az egyezségen alapuló közös igényt a sorsolás kezdetéig a helyszínen, a cserét pedig a sorsolást követõ 15 napon belül lehet az FM Hivatalhoz írásban benyújtani. A sorsolás a helyben szokásos módon is meghirdetésre kerül. A sorsoláson bármely okból meg nem jelenõ jogosult késõbb a mulasztásra hivatkozva semmiféle jogot nem érvényesíthet, ebbõl az okból a sorsolás eredménye nem változtatható meg. A megjelenésben akadályozott érdekelt személy szabályszerû meghatalmazással ellátott meghatalmazottal képviseltetheti magát. Akinek a nyilvános sorsolás jogos érdekét érinti, vagy sérti, törvénysértésre hivatkozással a sorolást követõ 48 órán belül a Fõvárosi és Pest Megyei Földmûvelésügyi Hivatalhoz címzett, de a Heves Megyei Földmûvelésügyi Hivatalhoz (3300 Eger, Barkóczy út 7.) kifogást nyújthat be. Szabó József s. k., hivatalvezetõ 2004/65. szám

Source: https://magyarkozlony.hu/hivatalos-lapok/fecbd225521554af21de4f3ab7cb016f6727b633/dokumentumok/67fc39b37b5fee3cafc48b9181252a20d90f08a6/letoltes